《元丰三年十一月施君发之县》
宋代·孔平仲

发之之舟系湓水，示我名书百馀纸。自言此乃十之一，访寻藏馀尚未已。

装褫卷袭皆精致，从前所见无此比。城荒俗陋谁与游，如君好事固可喜。

天寒手冷不厌观，似我赏音知有几。自今有得当助君，不惮缄封寄千里。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。